**จังหวัดคย็องซังใต้** เป็นจังหวัดที่อยู่ทางทิศตะวันออกเฉียงใต้ของประเทศเกาหลีใต้ โดยมีเมืองเอกตั้งอยู่ที่ชังว็อน โดยประกอบด้วยมหานครหลักและท่าเรือปูซาน โดยมีวัดแฮอินซาที่เป็นมรดกโลกของยูเนสโก โดยเป็นวัดแบบพุทธ ซึ่งเป็นที่อยู่ของ *พระไตรปิฎกแห่งชาติเกาหลี* ทำให้ดึงดูดนักท่องเที่ยวได้เป็นจำนวนมาก มีโรงงานประกอบรถยนต์และปิโตรเคมีขนาดใหญ่ตั้งเรียงรายอยู่ทางภาคใต้ของจังหวัดขยายจากเมืองอุลซัน ไปสู่ปูซาน ชังว็อน และชินจู

ประวัติ
-------

ก่อนปี พ.ศ. 2438 พื้นที่ที่เป็นจังหวัดคย็องซังใต้ในปัจจุบันเคยเป็นส่วนหนึ่งของจังหวัดคย็องซัง หนึ่งในแปดจังหวัดของเกาหลีในสมัยราชวงศ์โชซ็อน ในปี พ.ศ. 2438 ทางใต้ของจังหวัดคย็องซังได้ถูกแทนที่โดยเขตชินจูในทางด้านทิศตะวันตกและทงแน ในทางตะวันออก ต่อมาในปี 2439 ทั้งสองเขตนี้ก็ยุบรวมกันเป็นจังหวัดคย็องซังใต้

แต่เดิมเมืองเอกของจังหวัดตั้งอยู่ที่ชินจู ต่อจากนั้นก็ย้ายไปปูซานในปี พ.ศ. 2468 ในปี พ.ศ. 2488 จังหวัดคย็องซังใต้กลายเป็นส่วนหนึ่งของเกาหลีใต้ ต่อมาในปี 2506 ปูซานก็ได้แยกออกจากจังหวัดคย็องซังใต้ ไปเป็นนครที่ปกครองโดยตรง (*ชิกฮัล-ชี*) และในปี พ.ศ. 2526 ก็ได้ย้ายเมืองเอกจากปูซานไปชังว็อน

ในปี พ.ศ. 2538 ปูซานได้มีฐานะเป็น มหานคร (*ควังย็อก-ชี*) และอุลซัน ก็ได้แยกออกจากจังหวัดคย็องซังใต้ ไปเป็นมหานครในปี พ.ศ. 2541

ภูมิศาสตร์
----------

จังหวัดนี้เป็นส่วนหนึ่งของภูมิภาคย็องนัม มีพรมแดนติดกับทะเลญี่ปุ่น (ทะเลตะวันออก) ในทางทิศตะวันออก และติดกันจังหวัดคย็องซังเหนือในทิศเหนือ ส่วนทางด้านทิศตะวันตกติดกับจังหวัดช็อลลาเหนือ และในทางทิศใต้ติดกับช่องแคบเกาหลี และในจังหวัดนี้มีแม่น้ำสายใหญ่คือแม่น้ำนักดงและแม่น้ำสาขา

ทรัพยากร
--------

บริเวณสามเหลี่ยมที่ราบแม่น้ำนักดงรอบๆกิมแฮถือเป็นยุ้งฉางที่สำคัญมากที่สุดแห่งหนึ่งของเกาหลีใต้ ผลิตผลทางการเกษตรจากจังหวัดคย็องซังใต้ ประกอบไปด้วยข้าว ถั่ว มันฝรั่ง และข้าวบาร์เลย์ พื้นที่นี้มีชื่อเสียงเรื่องฝ้าย งา และผลไม้ ซึ่งเจริญเติบโตตามบรืเวณชายฝั่งทางภาคใต้ ผลิตภัณฑ์เกี่ยวกับทะเลเป็นที่ดึงดูดอย่างมาก และจังหวัดนี้ก็เป็นหนึ่งในผู้นำด้านการประมงของประเทศ

เมืองสำคัญ
----------

เมืองชังว็อน
เมืองใหญ่ที่สุดในภูมิภาคนี้ได้แก่ปูซานและอุลซัน ซึ่งเป็นเขตปกครองพิเศษในระดับจังหวัด เป็น มหานคร โดยแยกออกจากจังหวัดคย็องซังใต้ นอกเหนือจากเมืองเอกชังว็อนแล้ว ก็ยังมีเมืองสำคัญอื่น ๆ อีก เช่น คิมแฮและชินจู

สถานที่น่าสนใจ
--------------

ย็องนัมรูในเมืองมิลยัง จังหวัดคย็องซังใต้ ซึ่งศาลาเป็นแบบสมัยราชวงศ์โชซ็อน
จังหวัดคย็องซังใต้เป็นที่ตั้งของวัดแฮอินซาวัดแบบพุทธ ซึ่งมีพระไตรปิฎกแห่งชาติเกาหลีอยู่ ทำให้ดึงดูดนักท่องเที่ยวได้อย่างมาก โดยตั้งอยู่อุทยานแห่งชาติรอบ ๆ ชีรีซัน (1,915 เมตร) ตรงบริเวณติดกับจังหวัดช็อลลาเหนือ โดยวัดเริ่มสร้างครั้งแรกในปี พ.ศ. 1345

จังหวัดพี่น้อง
--------------

* ญี่ปุ่น จังหวัดยะมะงุชิ, ญี่ปุ่น (26 กรกฎาคม พ.ศ. 2530)
* สหรัฐ รัฐแมริแลนด์, สหรัฐอเมริกา (18 พฤศจิกายน พ.ศ. 2534)
* จีน มณฑลซานตง, สาธารณรัฐประชาชนจีน (8 กันยายน พ.ศ. 2537)
* อินโดนีเซีย จังหวัดชะวาตะวันออก, อินโดนีเซีย (9 พฤษภาคม พ.ศ. 2539)
* เวียดนาม จังหวัดด่งนาย, เวียดนาม (1 กันยายน พ.ศ. 2539)
* รัสเซีย ดินแดนฮาบารอฟสค์, รัสเซีย (14 กันยายน พ.ศ. 2539)
* เม็กซิโก รัฐฮาลิสโก, เม็กซิโก (10 มีนาคม พ.ศ. 2540)
* ฟิลิปปินส์ จังหวัดลากูนา, ฟิลิปปินส์ (15 เมษายน พ.ศ. 2540)
* โปแลนด์ มณฑลปอมอร์สกีแย, โปแลนด์ (22 เมษายน พ.ศ. 2540)
* ฮังการี เฟเจอร์, ฮังการี (24 เมษายน พ.ศ. 2540)

อ้างอิง
-------

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ จังหวัดคย็องซังใต้
* เว็บไซต์จังหวัดคย็องซังใต้ (ภาษาอังกฤษ) เก็บถาวร 2008-09-21 ที่ เวย์แบ็กแมชชีน

| สถานที่ใกล้เคียงกับจังหวัดคย็องซังใต้ |
| --- |
| 

|  |  |  |
| --- | --- | --- |
| จังหวัดช็อลลาเหนือ | จังหวัดคย็องซังเหนือ |  |
|  |  |  |
| จังหวัดช็อลลาใต้ | **จังหวัดคย็องซังใต้** | อุลซันปูซาน |
|  |  |  |
| *ช่องแคบเกาหลี*จังหวัดเชจู | *ช่องแคบเกาหลี**ทะเลจีนตะวันออก* | *ช่องแคบเกาหลี*เกาะสึชิมะ  ญี่ปุ่น จังหวัดฟูกูโอกะ  ญี่ปุ่น จังหวัดนางาซากิ  ญี่ปุ่น |

 |

| * ด
* ค
* ก
จังหวัดคย็องซังใต้ |
| --- |
| ชังว็อน (เมืองหลวง) |
| นครใหญ่ | 

|  |  |
| --- | --- |
| คิมแฮ | (ไม่มีเขต) |
| ชังว็อน | 
* เขตชินแฮ
* เขตซ็องซัน
* เขตมาซันฮเวว็อน
* เขตมาซันฮับโพ
* เขตอึยชัง

 |

 |  |
| นคร | 
* คอเจ
* ชินจู
* ซาช็อน
* ทงย็อง
* มิลยัง
* ยังซัน

 |
| อำเภอ | 
* คอชัง
* คอซ็อง
* ชังนย็อง
* ซันช็อง
* นัมแฮ
* อึยรย็อง
* ฮับช็อน
* ฮัมยัง
* ฮัมอัน
* ฮาดง

 |

| * ด
* ค
* ก
เกาหลีใต้ ภูมิภาคและเขตการปกครองของประเทศเกาหลีใต้ |
| --- |
| ภูมิภาค | 
* เขตเมืองหลวงและปริมณฑล
* ควันดง
	+ ย็องดง
	+ ย็องซอ
* โฮซอ
* โฮนัม
* ย็องนัม
	+ ภูมิภาคอุตสาหกรรมการเดินเรือตะวันออกเฉียงใต้
* เกาะเชจู

 |  |
| จังหวัด | 
* ชุงช็องเหนือ
* ชุงช็องใต้
* คังว็อน
* คย็องกี
* คย็องซังเหนือ
* คย็องซังใต้
* ช็อลลาเหนือ
* ช็อลลาใต้

 |
| จังหวัดปกครองตนเองพิเศษ | 
* เชจู

 |
| นครพิเศษ | 
* โซล

 |
| นครปกครองตนเองพิเศษ | 
* เซจง

 |
| มหานคร | 
* ปูซาน
* แทกู
* แทจ็อน
* ควังจู
* อินช็อน
* อุลซัน

 |
| คณะกรรมการ 5 จังหวัดภาคเหนือเกาหลี | 
* ฮัมกย็องเหนือ
* ฮัมกย็องใต้
* ฮวังแฮ
* พย็องอันเหนือ
* พย็องอันใต้

 |